דייוויד בויסן

דייוויד כץ בויסן (בדנית: David Katz Boysen; נולד ב-30 באפריל 1991) הוא כדורגלן דני ממוצא יהודי המשחק בעמדת החלוץ והקיצוני בפרמאד אמאגר הדנית.

קריירה
בויסן נולד בהרלב שבדנמרק לאב ישראלי. מחזיק בדרכון דני וישראלי. בויסן נתקל בגילויי אנטישמיות בדנמרק. ב-2011, צרח לעברו אוהד לינגבי: "יהודי מזדיין, אני ארצח אותך". המועדון ביקש את סיוע האוהדים באיתור העבריין, ונער בן 17 נתפס ונשפט בגין ההתבטאות. ב-2013 חזרה התופעה כאשר מספר אוהדי לינגבי קראו לבויסן "חזיר יהודי".

בויסן התחיל לשחק כדורגל במחלקת הנוער של AB ושיחק בכל הנבחרות הצעירות של דנמרק. בצעירותו נבחן ברג'ינה ואף עורר עניין בליברפול וצ'לסי. בקיץ  הצטרף לקבוצה הבוגרת ששיחקה אז בליגה הדנית השנייה וב-10 באוגוסט 2008 ערך את הופעת הבכורה שלו במשחק ליגה נגד קולדינג. ב-24 באוגוסט 2008 הבקיע את שער הבכורה שלו בקבוצה במשחק נגד רוסקילדה במסגרת הגביע הדני. כבר בעונתו הראשונה כבש 8 שערי ליגה ב-24 משחקים.

בינואר  נבחן בסלטיק מליגת העל הסקוטית, אך לא הוחתם כיוון שהיה בכושר ירוד שהושפע מהפגרה בדנמרק. ב-31 בינואר 2011 חתם בלינגבי בולקלוב. תחילה הוא היה עתיד להצטרף אליה בתום העונה, אך בסופו של דבר הצטרף לקבוצה מיד לאחר החתימה. ב-14 במרץ 2011 ערך את הופעת הבכורה שלו בקבוצה בהפסד 0–2 לאודנזה. משחק לאחר מכן הבקיע את שער הבכורה שלו בקבוצה במשחק הליגה נגד אולבורג. בשנת  ערך משא ומתן עם הפועל תל אביב, שגילתה בו עניין בגלל מוצאו היהודי שמאפשר לקבוצה לרשום אותו כישראלי וכך לא יתפוס מקום של זר. בסופו של דבר, לא חתם בקבוצה.

ב-13 בינואר 2014 חתם בויבורג. ב-23 בפברואר ערך את הופעת הבכורה שלו בקבוצה במשחק הליגה נגד ראנס. לאחר החלפת המאמן, בויסן ירד לספסל ובתום העונה עזב את הקבוצה. ב-27 ביוני 2014 חתם לשנתיים בלינגבי שירדה ליגה עונה קודם לכן. בויסן הבקיע 12 שערים ב-24 משחקים. בתום העונה חזרה לינגבי לליגת העל. בעונת  רשם את פתיחת העונה הטובה בקריירה שלו כאשר כבש 11 שערים ב-18 משחקי ליגה. ב-25 בינואר 2016 חתם בברונדבי. ב-28 בפברואר ערך את הופעת הבכורה שלו בקבוצה במשחק הליגה נגד הוברו.

ב-8 ביולי 2016 חתם ברודה מליגת העל ההולנדית שהייתה התחנה הראשונה שלו מחוץ לדנמרק. ברודה בויסן שיחק רק 13 משחקים וכבש שער אחד ובינואר  עזב את המועדון. לאחר משא ומתן עם האמרבי ובית"ר ירושלים, בויסן החליט לחזור לקדנציה שלישית בלינגבי למרות שקיבל הצעות פחות טובות לדבריו.

ב-7 בדצמבר 2017 חתם בבית"ר ירושלים מליגת העל. ב-8 בינואר 2018 ערך את הופעת הבכורה בקבוצה בניצחון 2–0 על הפועל חיפה. בסך הכל שותף בשבעה משחקים בכל המסגרות במדי בית"ר ירושלים, ובסוף עונת 2017/2018 שוחרר מהקבוצה.

ב-12 באוגוסט 2018 חתם באלפסבורג מליגת העל השוודית. ב-15 בפברואר 2019 בויסן חתם בהלסינגבורג.

ב-11 בספטמבר 2019 חזר בויסן לישראל וחתם בסקציה נס ציונה. ב-7 בינואר 2020 שוחרר מהקבוצה לאחר ששיחק במדיה כ-140 דקות בלבד שהתפרסו על פני חמישה משחקי ליגה, בהם כבש שער אחד. 

ב-29 בינואר 2020 חתם בהפועל נוף הגליל.

ב-21 באוגוסט 2020, בויסן חתם באלסינור מהליגה הדנית הראשונה. בקיץ  בויסן חתם בפרמאד אמאגר.

קישורים חיצוניים

הערות שוליים

יהודים דנים
כדורגלנים דנים
כדורגלנים ישראלים
כדורגלנים יהודים
חלוצי כדורגל דנים
חלוצי כדורגל יהודים
חלוצי כדורגל ישראלים
כדורגלני אקדמיסק בולדקלוב
כדורגלני לינגבי בולדקלוב
כדורגלני ויבורג
כדורגלני ברונדבי
כדורגלני רודה
כדורגלני בית"ר ירושלים
כדורגלני אלפסבורג
כדורגלני הלסינגבורג
כדורגלני סקציה נס ציונה
כדורגלני הפועל נוף הגליל
הרלב: כדורגלנים
עולים בשנות ה-2010
דנים שנולדו ב-1991
ישראלים שנולדו ב-1991